***Grynobius*** er en slekt av vedborende borebiller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander. De er kjent under navn som «dødningeur», «mit» og «tremark».

Utseende
--------

Middelsstore (4-7;mm), avlange biller medsylindrisk kroppsform, gjerne forholdsvis store til borebiller å være. Arten er lyst brunlig på farge. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette.
**Hodet** er vanligvis lite og noe nedoverbøyd, fasettøynene runde eller ovale, ikke oppdelt. Antennene varierer mye i form – de kan være lange og perlekjedeformede (tyvbiller), korte og tynne, kamformede eller mer eller mindre kølleformede. De består av 9-11 ledd. **Brystskjoldet** (pronotum) er vanligvis høyt hvelvet, ofte med tydelige knøler eller furer. Hos de fleste er det omtrent så bredt som dekkvingene, men av og til bare halvparten så bredt. **Dekkvingene** er parallellsidige. De er matte, med rekker av nokså grove punktgroper. **Beina** er forholdsvis lange og slanke, og kan foldes tett inntil kroppen.

**Larvene** er korte og trinne, gjerne mer eller mindre hårete.

Levevis
-------

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Arter som skader treverk
------------------------

Naustmott (*Grynobius planus*) er en litt større art som er meget var for kalde vintre og derfor bare finnes på de aller vintermildeste områdene, nær havet, i Norge. Den borer vanligvis i død ved av løvtrær, men kan også av og til gjøre betydelig skade på naust og andre bygninger som står ved sjøen. Angrep av naustmott kan skilles på de av stripet borebille på at flyvehullene er noe større. Arten er utbredt langs kysten nord til Trondheim i Norge.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien Dryophilinae Gistel, 1848
						* Stammen Dryophilini
							+ Slekten ***Grynobius*** C.G. Thomson, 1859 - i Norge:
								- naustmott, *Grynobius planus* (Fabricius, 1787)

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (en) *Grynobius* i Encyclopedia of Life Rediger på Wikidata

* (en) *Grynobius* i Global Biodiversity Information Facility Rediger på Wikidata

* (no) *Grynobius* hos Artsdatabanken Rediger på Wikidata

* (sv) *Grynobius* hos Dyntaxa Rediger på Wikidata

* (en) *Grynobius* hos Fauna Europaea Rediger på Wikidata

* (en) *Grynobius* hos NCBI Rediger på Wikidata

* (en) *Kategori:Grynobius* – bilder, video eller lyd på Wikimedia Commons Rediger på Wikidata

* *Grynobius* – detaljert informasjon på Wikispecies Rediger på Wikidata